钦定古今图书集成/明伦汇编/氏族典/第068卷 > 朱国宝
## 钦定古今图书集成/明伦汇编/氏族典/第068卷 > 朱国宝

按《元史朱国宝传》，“国宝，其先徐州人，后徙宝坻。父存
器，历官至修内司使。宪宗将攻宋，募兵习水战，国宝
以职官子从军。己未，世祖攻鄂，国宝与宋师鏖战，诸
军毕济。中统二年，授千户，从征襄阳，摄四翼镇抚。至
元十一年，拔沙洋隳新城，皆与有力焉。十二年，进兵
临岳州，与宋兵战于岳之桃花滩，获其将，进昭信校”
尉。既降湖右，加宣武将军，统蒙古诸军，镇常德府。十
五年，加怀远大将军。十六年，迁定远大将军。二十三
年，迁广南西道宣慰使。二十五年，进辅国上将军、参
知政事，以军事至赣州，卒于传舍。子斌、鼎铉。